અમે ચૂંટણી પંચને કહેવાના છીએ કે અમને લાડુનું ચૂંટણી પ્રતીક ફાળવે. હવે ચૂંટણી સભાઓમાં કાંઇ તાજા લાડુ તો બનાવીને લાવવાના નથી. પરંતુ લાડુનાં આદમકદના કટઆઉટ બનાવવાના સહેલાં પડે એટલે અમે લાકડાના લાડુનો બહુ મોટો સ્ટોક અમારી સભાઓમાં અને અમારાં પક્ષના કાર્યાલયોમાં રાખશું. અમારે તો બીજું કાંઇ બોલવાનું કે કહેવાનું હોય નહીં. પરંતુ ગમે ત્યારે સામેવાળાઓના માથાં ફોડવાં હોય ત્યારે લાકડાના લાડુ કેવા જોરદાર કામ આવે. આ ચૂંટણી પ્રતીક પર બીજો કોઇ પક્ષ દાવો કરશે તો સૌથી પહેલો લાડુ તેના માથે જ ફટકારશું.